# Andezit

### Z Wikipédie

Andezit
Andezit s výrastlicami olivínu.
Zaradenie | vyvreté horniny
Hlavné minerály | plagioklas, amfiboly, pyroxény, biotit, kremeň
Akcesórie | olivín
Textúra | porfyrická, pórovitá
Farba/farby | biela, sivá, tmavosivá, zelenosivá
Hustota |

Andezit je výlevná vyvretá hornina sivej až tmavosivej farby s častými porfyrickými výrastlicami minerálov. Názov horniny je odvodený od názvu pohoria Andy, kde sa často vyskytuje. Andezitové lávy eruptujú s teplotou 900 až 1100° C, ich erupcie sú často explozívne.

## [úprava] Petrografická charakteristika

Andezity sa vyskytujú vo forme povrchových uloženín alebo malých, plytkých intrúzií. Majú afanitickú, porfyrickú, alebo sklovitú štruktúru. Percentuálny obsah SiO2 je 56 až 63%.

Minerálne zloženie predstavuje vysoký obsah živcov (plagioklas), a nižšie obsahy (v rôznych pomeroch a kombináciách) kremeňa, biotitu, amfibolu, pyroxénov, vzácne olivínu. Porfyrické výrastlice tvorí plagioklas, pyroxény, amfibol, biotit. U andezitov je častá metasomatická premena - propylitizácia.

Farba horniny je sivá až tmavosivá. V prípade ak je hornina zvetraná, môže nadobúdať odtiene žltej, okrovej alebo červenej.

## [úprava] Pôvod andezitov

Zdrojom produkcie andezitových magiem sú ostrovné oblúky a divergentné kontinentálne okraje, kde dochádza k poklesávaniu oceánskej kôry do plášťa. Názory na samotný vznik, resp. pôvod andezitovej magmy sú stále nejednotné. Sú rozdelené do dvoch skupín:

- názory predpokladajúce primárny vznik, t.j. priamy vznik andezitovej magmy,
  - parciálnym tavením amfibolovej fácie bazaltového materiálu v plytkých hĺbkach
  - parciálnym tavením eklogitovej fácie bazaltového materiálu vo väčších hĺbkach
  - parciálnym tavením peridotitového plášťa za prítomnosti vody
- názory predpokladajúce sekundárny pôvod andezitov, z pôvodnej magmy (magiem) iného zloženia.
  - diferenciácia pôvodnej bazaltovej magmy
  - kontaminácia bazaltovej magmy viac kyslými horninami kôry
  - zmiešavanie dvoch magiem, bazaltovej a granitovej

## [úprava] Pozri aj

- Vyvretá hornina
- Zoznam hornín

Zdroj: "http://sk.wikipedia.org../../../a/n/d/Andezit.html"

Kategória: Vyvreté horniny

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Deutsch
- English
- Español
- Eesti
- Suomi
- Français
- עברית
- Bahasa Indonesia
- 日本語
- 한국어
- Lietuvių
- Nederlands
- Polski
- Português
- Română
- Svenska
- 中文